Franca Raimondi
Franca Raimondi (1932 m. liepos 8 d. Monopolyje – 1988 m. rugpjūčio 28 d. Romoje) buvo Italijos dainininkė. Gimė Monopolyje, Bario provincijoje, Apulijoje. Studijavo operinį dainavimą ir užsienio kalbas. 1956 m. Raimondi su daina „Aprite le finestre“ laimėjo Sanremo muzikos festivalį. Tais pačiais metais ji atstovavo Italijai pirmajame „Eurovizijos“ dainų konkurse su ta pačia daina. 1957 m. laimėjo tarptautinį festivalį Nicoje. Kitais metais dalyvavo „Canzonissima“ konkurse. Koncertavo Kanadoje ir Jungtinėse Amerikos Valstijose, kur pelnė didelį populiarumą. Dainininkė savo karjerą tęsė iki devintojo dešimtmečio.